N o v é   z n e n i e
N á v r h 
N A R I A D E N I E  V L Á D Y
Slovenskej republiky
z ……….. 2006
o technických požiadavkách na sedadlá pre spolujazdcov v poľnohospodárskych kolesových a lesných kolesových  traktoroch
Vláda Slovenskej republiky podľa § 2 ods. 1 písm. j) zákona č. 19/2002 Z. z., ktorým sa ustanovujú podmienky vydávania aproximačných nariadení vlády Slovenskej republiky v znení neskorších predpisov a podľa § 5 ods. 26, § 6 ods. 16 a § 7 ods. 19 zákona č. 725/2004 Z. z. o podmienkach prevádzky vozidiel v premávke na pozemných komunikáciách a o zmene a doplnení niektorých zákonov nariaďuje:
§ 1
Toto nariadenie vlády sa vzťahuje na poľnohospodárske kolesové traktory a lesné kolesové traktory (ďalej len „traktor“) a upravuje podrobnosti o ich typovom schválení ES vozidla vzťahujúcom sa na sedadlá pre spolujazdcov. 
§ 2
Na účely tohto nariadenia vlády sa traktorom rozumie motorové vozidlo vybavené kolesami so vzduchovými pneumatikami a aspoň dvoma nápravami, ktorého hlavnou funkciou je ťažná sila, ktoré je špeciálne navrhnuté na ťahanie, tlačenie, nesenie alebo pohon určitých nástrojov, strojov alebo prívesov určených na použitie v poľnohospodárstve alebo v lesníctve a ktorého najväčšia konštrukčná rýchlosť sa pohybuje od 6 km.h-1do 40 km.h-1 a ktorého šírka rozchodu je 1250 mm alebo viac; traktor môže byť vybavený na prepravu nákladu alebo vybavený sedadlami pre spolujazdcov. 
§ 3
Sedadlá pre spolujazdcov v traktoroch musia spĺňať technické požiadavky ustanovené v prílohe smernice Rady 76/763/EHS z 27. júla 1976 o aproximácii právnych predpisov členských štátov, týkajúcich sa sedadiel pre spolujazdcov v kolesových poľnohospodárskych alebo lesných traktoroch v platnom znení .
§ 4
(1) Udelenie typového schválenia ES vozidla) pre typ traktora vzťahujúceho sa na sedadlá pre spolujazdcov sa nesmie zamietnuť, ak sú splnené technické požiadavky podľa tohto nariadenia vlády.
(2) Technické požiadavky podľa tohto nariadenia vlády sa rovnako vzťahujú na typové schválenie vozidla) pre typ traktora vzťahujúce sa na sedadlá pre spolujazdcov. 

§ 5
Príslušný štátny orgán) nesmie odmietnuť ani zakázať uvedenie vozidla na trh, jeho evidenciu alebo uvedenie do prevádzky alebo používanie v premávke na pozemných komunikáciách z dôvodov vzťahujúcich sa na sedadlá pre spolujazdcov, ak sú splnené požiadavky podľa tohto nariadenia vlády.
§ 6
	Týmto nariadením vlády sa preberá právny akt Európskych spoločenstiev uvedený v prílohe.
§ 7
	Toto nariadenie vlády nadobúda účinnosť 15. marca 2006.